[pic] | COMISIA COMUNITĂŢILOR EUROPENE |

Bruxelles, 11.7.2007

COM(2007)406 final

2007/0139(ACC)

Propunere de

REGULAMENT AL CONSILIULUI

de deschidere a unor contingente tarifare comunitare autonome şi tranzitorii pentru importul anumitor produse agricole originare din Elveţia

(prezentată de Comisie)

EXPUNERE DE MOTIVE

Acordul dintre Comunitatea Europeană şi Confederaţia Elveţiană privind comerţul cu produse agricole[1] se aplică direct Uniunii Europene extinse. Cu toate acestea, schimburile comerciale ar trebui menţinute în conformitate cu preferinţele acordate în temeiul acordurilor bilaterale preexistente între Elveţia şi, respectiv, Bulgaria şi România. Prin urmare, concesiile comerciale bilaterale prevăzute în anexele 1 şi 2 la acordul respectiv ar trebui adaptate. În aşteptarea finalizării procedurilor bilaterale de modificare a acordului, pentru a asigura disponibilitatea în ceea ce priveşte beneficierea de contingente, sunt necesare măsuri autonome şi tranzitorii.

Procesul-verbal convenit iniţial de reprezentanţii Comunităţii Europene şi ai Elveţiei la data de 2 mai 2007 prevede, în special, concesii comunitare pentru căpşuni, sfecle mangold şi cardon care necesită adoptarea unor proceduri de gestionare a contingentelor în conformitate cu dispoziţiile prevăzute la articolele 308a, 308b şi 308c din Regulamentul (CEE) nr. 2454/93 din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar[2].

Prin urmare, se propune adoptarea, fără întârziere, de către Consiliu a măsurilor autonome şi tranzitorii, anexate, de deschidere a unor noi contingente tarifare comunitare pentru importul de căpşuni, sfecle mangold şi cardon originare din Elveţia.

2007/0139(ACC)

Propunere de

REGULAMENT AL CONSILIULUI

de deschidere a unor contingente tarifare comunitare autonome şi tranzitorii pentru importul anumitor produse agricole originare din Elveţia

CONSILIUL UNIUNII EUROPENE,

având în vedere Tratatul de instituire a Comunităţii Europene, în special articolul 133,

având în vedere propunerea Comisiei[3],

întrucât:

1. În urma aderării Bulgariei şi României la Uniunea Europeană, schimburile comerciale agricole ar trebui menţinute în conformitate cu preferinţele acordate anterior în temeiul acordurilor bilaterale dintre cele două state membre şi Elveţia. Comunitatea şi Elveţia au convenit să continue adaptarea concesiilor tarifare în cadrul acordului dintre Comunitatea Europeană şi Confederaţia Elveţiană privind comerţul cu produse agricole[4], denumit în continuare „acordul”, care a intrat în vigoare la 1 iunie 2002. Adaptarea acestor concesii va include deschiderea unor noi contingente tarifare pentru importul de căpşuni (codul NC 0810 10 00), sfeclă mangold (sau sfeclă albă) şi cardon (codul NC 0709 90 20) originare din Elveţia.

2. Procedurile bilaterale pentru adaptarea concesiilor din anexele 1 şi 2 la acord vor necesita timp. Pentru a asigura disponibilitatea în ceea ce priveşte beneficierea de contingente până la intrarea în vigoare a adaptării respective, este necesară deschiderea acestor contingente tarifare cu titlu autonom şi tranzitoriu. Pentru ca părţile să dispună de un timp suficient pentru finalizarea procedurilor bilaterale şi a dispoziţiilor de aplicare, se propune deschiderea acestor contingente tarifare până la 31 decembrie 2009.

3. Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar[5] prevede un sistem de gestionare a contingentelor tarifare. Contingentele tarifare deschise prin prezentul regulament ar trebui gestionate de autorităţile Comunităţii şi de statele membre în conformitate cu sistemul menţionat anterior.

4. Ar trebui aplicate regulile privind originea produselor prevăzute la articolul 4 din acord,

ADOPTĂ PREZENTUL REGULAMENT:

Articolul 1

(1) Pentru perioada cuprinsă între 1 ianuarie şi 31 decembrie, se deschide anual, cu titlu autonom şi tranzitoriu, un contingent tarifar comunitar scutit de taxe vamale pentru produsele de la codul NC 0810 10 00 originare din Elveţia.

Numărul de ordine al contingentului este 09.0948. Volumul anual este de 200 de tone în greutate netă.

(2) Pentru perioada cuprinsă între 1 ianuarie şi 31 decembrie, se deschide anual, cu titlu autonom şi tranzitoriu, un contingent tarifar comunitar scutit de taxe vamale pentru produsele de la codul NC 0709 90 20 originare din Elveţia.

Numărul de ordine al contingentului este 09.0950. Volumul anual este de 300 de tone în greutate netă.

(3) În 2007, contingentele tarifare prevăzute la alineatele (1) şi (2) se deschid pentru perioada cuprinsă între data intrării în vigoare a prezentului regulament şi 31 decembrie, pentru totalitatea volumelor anuale prevăzute la alineatele (1) şi (2).

(4) Contingentele tarifare prevăzute la alineatele (1) şi (2) expiră la 31 decembrie 2009.

(5) Regulile de origine prevăzute la articolul 4 din Acordul dintre Comunitatea Europeană şi Confederaţia Elveţiană privind comerţul cu produse agricole se aplică produselor menţionate la alineatele (1) şi (2) ale prezentului articol.

Articolul 2

Contingentele tarifare prevăzute la articolul 1 sunt gestionate de Comisie în conformitate cu articolele 308a, 308b şi 308c din Regulamentul (CEE) nr. 2454/93.

Articolul 3

Prezentul regulament intră în vigoare în a treia zi de la data publicării în Jurnalul Oficial al Uniunii Europene .

Se aplică de la 1 septembrie 2007.

Prezentul regulament este obligatoriu în toate elementele sale şi se aplică direct în toate statele membre.

Adoptat la Bruxelles,

Pentru Consiliu

Preşedintele

FIŞĂ FINANCIARĂ LEGISLATIVĂ PENTRU PROPUNERILE CU IMPACT BUGETAR STRICT LIMITAT LA VENITURI

DENUMIREA PROPUNERII

Propunere de Regulament al Consiliului de deschidere a unor contingente tarifare comunitare autonome şi tranzitorii pentru importul anumitor produse agricole originare din Elveţia

LINII BUGETARE

Capitolul 10 – Articolul 100: Taxe agricoleSuma înscrisă în buget pentru anul 2007: 1 486,7 milioane EUR

IMPACTUL FINANCIAR

Propunere fără implicaţii financiare

Propunere fără impact financiar asupra cheltuielilor, dar cu impact financiar asupra veniturilor - efectul este după cum urmează:

(milioane EUR)

Linie bugetară | Venituri[6] | Anul 2007 |

Articolul 100 | Impact asupra resurselor proprii | –0,004 |

Articolul … | Impact asupra resurselor proprii |

Situaţia după acţiune |

2008 | 2009 | 2010 | 2011 |

Articolul 100 | –0,004 | –0,004 |

Articolul … |

MĂSURI ANTIFRAUDĂ

––

ALTE OBSERVAŢII

Nivelul actual al importurilor pentru aceste două produse provenind din Elveţia este redus şi, în consecinţă, impactul financiar al măsurilor nu este semnificativ.[pic][pic][pic][pic][pic][pic]

[1] JO L 114, 30.4.2002, p. 132, astfel cum a fost modificat ultima dată prin Decizia nr. 3/2005 a Comitetului mixt pentru agricultură (JO L 346, 29.12.2005, p. 33).

[2] JO L 253, 11.10.1993, p. 1. Regulament, astfel cum a fost modificat ultima dată prin Regulamentul (CE) nr. 214/2007 (JO L 62, 1.3.2007, p. 6).

[3] JO C …, …, p. ….

[4] JO L 114, 30.4.2002, p. 132, astfel cum a fost modificat ultima dată prin Decizia nr. 3/2005 a Comitetului mixt pentru agricultură (JO L 346, 29.12.2005, p. 33).

[5] JO L 253, 11.10.1993, p. 1. Regulament, astfel cum a fost modificat ultima dată prin Regulamentul (CE) nr. 214/2007 (JO L 62, 1.3.2007, p. 6).

[6] În ceea ce priveşte resursele proprii tradiţionale (taxe agricole, cotizaţii pentru zahăr, taxe vamale), sumele indicate trebuie să fie sume nete, şi anume sume brute după deducerea a 25% reprezentând cheltuieli de colectare.